
	«Η Οργάνωση.

Το Σκοτάδι νικάει όταν τελικά

 γίνεις κι εσύ ένας απ’ αυτούς»
του Γρηγόρη Αζαριάδη

στο Σπίτι της Κύπρου

Το Σπίτι της Κύπρου και οι Εκδόσεις BELL διοργάνωσαν την Πέμπτη 29 Φεβρουαρίου 2024 στο Σπίτι της Κύπρου την παρουσίαση του αστυνομικού μυθιστορήματος του Γρηγόρη Αζαριάδη, «Η Οργάνωση. Το Σκοτάδι νικάει όταν τελικά γίνεις κι εσύ ένας απ’ αυτούς».
«Είναι δομημένη στα πρότυπα μιας πολυεθνικής εταιρείας με διαχωρισμένους τομείς και διαφορετικούς υπεύθυνους για κάθε τομέα: πορνεία, ναρκωτικά, εκβιασμοί, δικαστικές αποφάσεις, δολοφονίες.  Έχει απλώσει τα πλοκάμια της στη Δικαιοσύνη, στα ΜΜΕ, στην αστυνομία, στην πολιτική - παντού.  Είναι ένα πανίσχυρο και αόρατο κύκλωμα διαφθοράς και διαπλοκής που ελέγχει τα πάντα στην κοινωνία μας.  Είναι μια Υπερκυβέρνηση του οργανωμένου εγκλήματος.  Είναι η Οργάνωση.  Η αστυνόμος Τρύπη και η ομάδα του Τμήματος Εγκλημάτων Κατά Ζωής ταξιδεύουν σε αχαρτογράφητα ύδατα, στον θολό ωκεανό του οργανωμένου εγκλήματος, με αντιπάλους αδίστακτους κακοποιούς.. Εκεί όπου βασιλεύει η διαφθορά σε κάθε επίπεδο και ελλοχεύει ο αμείλικτος κίνδυνος για τη ζωή τους ανά πάσα στιγμή».
Για το βιβλίο μίλησαν ο συγγραφέας, Τειρεσίας Λυγερός και ο συγγραφέας.
-----------------------------------------------------------------
Ο Γρηγόρης Αζαριάδης γεννήθηκε τον Φλεβάρη του 1951 στην Αθήνα, όπου συνεχίζει απτόητος να ζει. Γράφει αστυνομικά μυθιστορήματα και κριτικές αστυνομικής λογοτεχνίας. Βιβλία του που έχουν εκδοθεί είναι τα: Παλιοί λογαριασμοί (πρώτη έκδοση Γαβριηλίδης 2012), Τελευταία παράσταση της Μαρίνας Φιλίππου (Γαβριηλίδης 2013), Το μοτίβο του δολοφόνου (Γαβριηλίδης 2015), Σκοτεινός λαβύρινθος (Μεταίχμιο 2018) και Παραπλάνηση (Μεταίχμιο 2020). Το πιο πρόσφατο βιβλίο του είναι Η Οργάνωση (BELL 2022). Δηλώνει μεγάλος θαυμαστής του κλασικού νουάρ (Τσάντλερ), του γαλλικού νεο-πολάρ (Μανσέτ) και του κοινωνικοαστυνομικού μυθιστορήματος (Σγιεβάλ-Βαλέε), και στο ζενίθ των φαντασιώσεών του αρχίζει να πιστεύει ότι γράφει στο δικό τους ύφος.

Σύνδεσμος παρακολούθησης: 

https://diavlos.grnet.gr/room/1607?eventid=15652

